CELEX: 62011TN0422
Language: mt
Date: 2011-08-05 00:00:00
Title: Kawża T-422/11: Rikors ippreżentat fil- 5 ta’ Awwissu 2011 — Computer Resources vs L-Uffiċċju tal-Pubblikazzjonijiet

1.10.2011   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 290/13
            
         Rikors ippreżentat fil-5 ta’ Awwissu 2011 — Computer Resources vs L-Uffiċċju tal-Pubblikazzjonijiet
   (Kawża T-422/11)
   2011/C 290/17
   Lingwa tal-kawża: l-Ingliż
   
      Partijiet
   
   
      Rikorrenti: Computer Resources International (Dommeldange, il-Lussemburgu) (rappreżentant: S. Pappas, avukat)
   
      Konvenuta: L-Uffiċċju tal-Pubblikazzjonijiet tal-Unjoni Ewropea
   
      Talbiet
   
   Ir-rikorrenti titlob li l-Qorti Ġenerali jogħġobha:
   
               —
            
            
               tannulla d-deċiżjoni tal-Uffiċċju tal-Pubblikazzjonijiet tal-Unjoni Ewropea tat-22 ta’ Lulju 2011, li tiċħad l-offerti ppreżentati mir-rikorrenti fil-kuntest ta’ proċedura ta’ sejħa għal offerti Nru AO 10340 “Servizzi informatiċi — żvilupp ta’ softwer, manutenzjoni, konsulenza u assistenza għal tipi differenti ta’ applikazzjonijiet tat-teknoloġija tal-informatika” (ĠU 2011/SS 66-106099); u
            
         
               —
            
            
               tordna lill-konvenut iħallas l-ispejjeż.
            
         
      Motivi u argumenti prinċipali
   
   Insostenn tar-rikors tagħha, ir-rikorrenti tinvoka tliet motivi.
   
               (1)
            
            
               L-ewwel motiv jallega li l-konvenut injora rekwiżit formali essenzjali, peress li d-deċiżjoni kkontestata ma fiha l-ebda raġunament f’dak li jirrigwarda l-motivi partikolari li l-awtorità kontraenti ħadet inkunsiderazzjoni meta kkonkludiet li l-offerta tar-rikorrenti kienet baxxa b’mod anormali.
            
         
               (2)
            
            
               It-tieni motiv jallega li l-konvenut kiser il-proċedura applikabbli, kif stabbilita fl-Artikolu 139 tar-Regolament tal-Kummissjoni (KE, Euratom) Nru 2342/2002 (1).
            
         
               (3)
            
            
               It-tielet motiv jallega li l-konvenut għamel użu ħażin minn proċedura jew ħareġ id-deċiżjoni tiegħu mingħajr bażi legali xierqa jew tal-inqas żbalja f’dak li jirrigwarda r-raġunament tiegħu, peress li l-kjarifiki mogħtija mir-rikorrenti ma nftiehmux u baqgħu mhux imwieġba.
            
         
      (1)  Ir-Regolament tal-Kummissjoni (KE, EURATOM) Nru 2342/2002, tat-23 ta’ Diċembru 2002, li jippreskrivi regoli ddettaljati għall-implimentazzjoni tar-Regolament tal-Kunsill (KE, Euratom) Nru 1605/2002 fuq ir-Regolamenti Finanzjaru li jgħodd għall-baġit ġenerali tal-Komunitajiet Ewropej